Ingxabangxoza Kucele LeMDC Phambilini Kokuhlala Kwedale LeNominations Court
EGweru lelicele libikwa selidabuke phakathi ngemva kokuba amanye amalunga ekhethwe nguMnu. Patrick Kombayi kwathi amanye akhethwa nguMn
Amalunga ecele leMDC elikhokhelwa nguMnu. Morgan Tsvangirai amabili uNkosikazi Theresa Makone lo loNkosikazi Evelyne Masaiti babikwa begijinyiswe ngamalunga alelicele acithe umhlangano wabo eHarare izolo. Ababili laba babikwa beye eHatcliff izolo ntambama befuna ukwenza umhlangano kodwa abasakhulayo balelicele bacitha lumhlangano besithi kabakhethwanga ngabantu ukuthi abamele. UMasaiti laye kakhethwanga ngabantu ngoba kwathiwa idzivarasekwa izamelwa ngowesifazane yiko kungenzwanga ukhetho lwama primaries. EGweru kubikwa lelicele selidabuke phakathi ngemva kokuba amanye amalunga ekhethwe nguMnu. Patrick Kombayi ongunobhala kwathi amanye akhethwa ngumnu. Obert Ncube, unobhala obona ngezokhetho esekelana lomeya walelidolobha, uMnu. Secil Zvidzai. Kodwa uNcube utshele uChris Gande weStudio 7 ukuthi amalunga akhethwe nguye yiwo azamela lelicele. Kunjalo nje, kubikwa lamuhla bekuyisiphithiphithi abantu behlelo lokulobisa amagama kuluhlu lwabazavota lokuhlola lamagama kulanga lokucina. Lokhu kwenzakala lanxa bekungacacanga ukuthi loluhlelo luphele izolo na kumbe beluqhubeka lamuhla. Kodwa abanye bathi bebethola amagama engekho kuloluhlu abanye kade belobisa amagama abo bathi bebengaphiwa amareceipts. UChris Gande weStudio 7 uxoxe lomunye obelobisa igama lakhe esigabenbi seHarare Central lamuhla ntambama, uNkosikazi Patricia Ncube ukuze sizwe obekusenzakala.